Čítanie pre dyslektikov

Vyšlo aj v tlačovej podobe

Objednať m ô žete na  www.edika.sk

www.albatrosmedia.sk

Mária Horecká

Čítanie pre dyslektikov – e-kniha

Copyright © Albatros Media a. s., 2016

Všetky práva vyhradené.Žiadna časť tejto publikácie nesmie byť rozširovanábez písomného súhlasu majiteľov práv.

Čítanie pre dyslektikov

Mária Horecká

Ilustrácie: Katarína Ilkovičová

Jazyková korektúra: Magda Steinerová

Obálka: Martin Sodomka

Zodpovedný redaktor: Tomáš Krejčiřík

E-book konverziu vytvorilo Grafické a DTP studio Fragment

Objednávky kníh:

http://www.albatrosmedia.sk

eshop@albatrosmedia.sk

tel.: 02/4445 2048

ISBN v tlačenej verzii 978-80-266-0816-5

ISBN e-knihy 978-80-266-0821-9 (1. zverejnenie, 2016)

Vydalo vydavateľstvo Edika v Brne roku 2015 v spoločnosti Albatros Media a.s., so sídlom Na Pankráci 30, Praha 4, číslo publikácie 23 041 .

© Albatros Media a. s., 2015. Všetky práva sú vyhradené. Žiadna časť tejto publikácie nesmie byť kopírovaná a rozmnožovaná za účelom rozširovania v akejkoľvek forme alebo akýmkoľvek spôsobom bez písomného súhlasu vydavateľa.

E-book konverzia © Grafické a DTP studio Fragment, 2016

1. vydanie

Úvod

Vážení rodičia,

knižka, ktorá sa vám dostala do rúk, je určená pre deti s problémami v čítaní. Je zameraná na zvládnutie techniky čítania pre deti, ktoré už prebrali v škole všetky písmená, ale celé slovo (prípadne dokonca len slabiku) sú schopné prečítať len s námahou alebo ho nedokážu prečítať vôbec a skomolia ho. Taktiež je určená pre deti s tzv. dvojitým čítaním, keď si najprv potrebujú slovo prečítať po jednotlivých písmenách resp. slabikách a až potom ho vyslovia nahlas.

Texty v knižke sú vytlačené veľkými písmenami – tie sa deťom ľahšie čítajú. Ako vidíte, texty sú dvojfarebné, rozdelené po slabikách. Účel tohto rozdelenia sa dozviete nižšie.

Ako s knižkou pracovať

Predovšetkým je potrebné, aby ste pracovali spoločne s dieťaťom. Záleží od ťažkostí dieťaťa, na ktorom mieste v knižke začať – pri výrazných problémoch, samozrejme, od začiatku. Ak však začiatočné cvičenia sú pre dieťa príliš ľahké a slová prečíta bez problémov plynulo, možno ich preskočiť a začať s náročnejšími cvičeniami – uvedené rozhodnutie závisí od vášho posúdenia.

Nasledujúce tipy na prácu s knižkou sú určené najmä pre rodičov detí s výraznými problémami v čítaní. Avšak v tipoch si vyberú svoje aj rodičia detí, ktoré majú menej výrazné problémy v čítaní.

Knižka je rozvrhnutá na tri časti: prvá (po stranu 24 vrátane) je čítanie jednotlivých slov, slovných spojení, viet a krátkych jednoduchých textov. Začína od najľahších slov a postupne ich náročnosť stúpa. V tejto časti je aj zopár cvičení typu „papier – ceruzka“. Druhá časť knižky (od stany 25 po stranu 30 vrátane) sú básničky, ktoré sa deťom budú ľahko čítať. Tretia – najväčšia časť (od strany 31 až do konca knižky) sú poviedky a rozprávky. Tu sú už slová všetkého druhu, avšak poviedky a rozprávky nie sú zložité a majú jasný, súvislý dej.

Nikdy nie je potrebné prečítať celú stranu, prípadne celý príbeh. Čítame toľko, koľko dieťa zvládne bez toho, aby bolo unavené. Radšej len kúsok, ale podľa možnosti každý deň.

Knižka začína najľahším cvičením, kedy sú pri slovách zároveň aj jednoznačné obrázky. Ak dieťa má problém zvládnuť prečítať aj tieto jednoduché slová, prečíta mu ich najprv rodič, najlepšie po slabikách (napr. ža – ba) a zároveň s ukazovaním na jednotlivú slabiku. Potom ich prečíta dieťa. Potom môžeme obrázky zakryť a striedavo dať dieťaťu prečítať tieto slová.

V ďalších cvičeniach až po stranu 8 vrátane sú podobné cvičenia (len už bez obrázkov) – slová zložené zakaždým z dvoch jednoduchých otvorených slabík (čiže slabík zakončených samohláskou, napr. pero, seno, ...). čítanie týchto slov je väčšinou pre deti nenáročné, avšak, keďže hovoríme o deťoch s výraznými ťažkosťami, je dobré prečítať im ich vopred (všetky slová v danom cvičení naraz). Ak však vidíme, že dieťa ich zvláda bez problémov, môžeme ho skúsiť nechať čítať ich pri ďalších cvičeniach samé. Naopak, pri značných problémoch, keď ich dieťa aj po našom predčítaní lúšti len s námahou alebo číta dvojito, je dobré mu pomôcť tzv. čítacím okienkom, ktoré si môžeme vystrihnúť z hrubšieho papiera, okienko posúvame po čítanom texte (neskôr ho môže posúvať už dieťa) a dieťa vidí práve tú slabiku, ktorú ide čítať. * Ak si nebudete istí, ako čítať s okienkom, určite vám rád poradí špeciálny pedagóg alebo pani učiteľka. Ďalší možný spôsob je, že modrú slabiku prečíta rodič, červenú dieťa. Potom sa vymeníme: dieťa prečíta modrú slabiku, rodič červenú. Potom znova môže dieťa skúsiť čítať celé slová samé (ak nezvládne plynulo prečítať slovo, tak radšej po slabikách ako dvojito). A na záver dieťaťu dáme prečítať aspoň zopár slov z daného cvičenia, ktoré mu náhodne ukážeme. Toto pravidlo platí pre celú knižku – či už pre ďalšie strany, kde nastupujú dlhšie slová a vety, neskôr postupne ťažšie slová aj so zatvorenými slabikami (slabika je ukončená spoluhláskou) a taktiež pre básničky a aj pre príbehy. Pri básničkách môžete neskôr čítať po jednom riadku striedavo rodič s dieťaťom. Pri príbehoch si na tento spôsob stačí vybrať kúsok textu. Tu je možné vyskúšať aj ďalší spôsob (týka sa aj básničiek): prečítate dieťaťu časť príbehu a potom tú istú časť čítate s dieťaťom spolu naraz (podľa potreby aj po slabikách). V takomto prípade je vopred potrebné dieťa upozorniť, že občas naschvál prečítate niektoré slovo zle a budete počítať, koľkokrát sa nechá „nachytať“. Táto metóda má zabrániť tomu, aby deti len neopakovali slová po nás bez prečítania. Nerobíme humorné chyby – v takom prípade dochádza k zbytočného rozptýleniu.

K predchádzajúcim „ľahkým“ cvičeniam je možné vrátiť sa kedykoľvek, ak to bude potrebné. Aj vtedy, keď už čítame príbehy. Môžeme si napríklad „na rozbeh“ prečítať jedno cvičenie a ideme k čítaniu príbehu.

A na záver ešte dve poznámky:

Knižka je rovnako dobrá aj pre deti, ktoré síce čítajú pomerne rýchlo, avšak takmer každé slovo je prečítané nesprávne, je skomolené, domyslené.

Práca s knižkou nenahrádza pravidelné návštevy u špeciálneho pedagóga, ale je určená na ich doplnenie.

*

Prvá časť

Čítanie a práca so slovami zloženými z otvorených slabík (typ „ryba“, „koníky“,...)

Pozri sa na obrázky. Názvy vecí, ktoré sú na nich nakreslené, sa ľahko čítajú. Vytlieskaj po slabikách, čo je nakreslené na každom obrázku a potom názvy prečítaj.

Pokračuj v čítaní ďalších slov.

Eva, Ivo, Ada, Oľa osa, úle, oči, uši lúka, domy, maky, myši basa, zuby, husi, puky beží, leží, majú, kúpi

Čítaj ďalšie slová.

váza, bály, koče, pole, seno, mača, vozí, lúče, píšu, máme, kuna, letí, nesú, domy, lipa, suší, zima, fúka, Hana, Dano, Zita, Vilo, Miša, Juro, volá, žije, láme, baňa, milá, kaša, buky, sedí, mama, pero, lupa, celé, figa, ježe, kino, peši, číta, deti, divý, lane, kone, mole, váha, more, lečo, šupy

Tieto slová majú prvú slabiku spoločnú. Prečítaj ich najprv po slabikách, potom vedľa celé slovo a pripoj zakaždým čiarou k zodpovedajúcemu obrázku.